**VEREJNÝ OBSTARÁVATEĽ** : **Ministerstvo obrany Slovenskej republiky**

 zastúpené: Sekcia verejného obstarávania

 Námestie generála Viesta 2, 832 47 Bratislava

Výtlačok číslo: 1

 Počet listov: 12

Č. p.: SEVO-251/2025



**SÚŤAŽNÉ PODKLADY**

**k zriadeniu dynamického nákupného systému**

**NADLIMITNÁ ZÁKAZKA**

Dynamický nákupný systém vyhlásený postupom zadávania nadlimitnej zákazky

podľa ustanovení § 58 až § 61 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“ alebo „ZVO“)

 Predmet zákazky:

 **,,Šitie výstrojných súčiastok a odevov – DNS“**

(Služby)

Súlad súťažných podkladov so zákonom o verejnom obstarávaní potvrdzuje:

 V Bratislave, dňa .09.2025 Mgr. Nikola Gluštíková

**Obsah**

[Časť I.](#_Toc112167046) [Všeobecné informácie 3](#_Toc112167047)

[1. Identifikácia verejného obstarávateľa 3](#_Toc112167048)

[2. Úvodné informácie o dynamickom nákupnom systéme 3](#_Toc112167049)

[3. Predmet a opis predmetu zákazky 4](#_Toc112167050)

[4. Rozdelenie predmetu zákazky 5](#_Toc112167051)

[Časť II.](#_Toc112167052) [Komunikácia, vysvetľovanie 5](#_Toc112167053)

[5. Komunikácia 5](#_Toc112167054)

6. Pravidlá pre doručovanie.......................................................................................................................6

[7. Vysvetľovanie 6](#_Toc112167055)

[Časť III.](#_Toc112167056) [Žiadosť o zaradenie do DNS 7](#_Toc112167057)

[8. Jazyk žiadosti o zaradenie do DNS 7](#_Toc112167058)

[9. Obsah žiadosti o zaradenie do DNS 7](#_Toc112167059)

[Časť IV.](#_Toc112167060) [Predkladanie žiadosti o zaradenie do DNS 8](#_Toc112167061)

[10. Lehota na predkladanie žiadosti o zaradenie do DNS 8](#_Toc112167062)

[11. Predloženie žiadosti o zaradenie do DNS 8](#_Toc112167063)

[12. Doplnenie, zmena a odvolanie žiadosti o zaradenie do DNS 9](#_Toc112167064)

[13. Záujemca oprávnený predložiť žiadosť o zaradenie do DNS 9](#_Toc112167065)

[14. Dôvernosť verejného obstarávania 9](#_Toc112167066)

[Časť V.](#_Toc112167067) [Podmienky účasti 9](#_Toc112167068)

[15. Určenie podmienok účasti 9](#_Toc112167069)

[16. Podmienoky účasti osobného postavenia 9](#_Toc112167070)

[Časť VI.](#_Toc112167071) [Vyhodnotenie doručených žiadostí o zaradenie do DNS 12](#_Toc112167072)

[17. Vyhodnotenie doručených žiadostí o zaradenie do DNS 12](#_Toc112167073)

[18. Zrušenie použitého postupu zadávania zákazky 12](#_Toc112167074)

[19. Aplikácia zákona o verejnom obstarávaní 12](#_Toc112167075)

**Zoznam príloh:**

Príloha č. 1 - Žiadosť o zaradenie do DNS

Príloha č. 2 - Informatívna výzva na predkladanie ponúk

Príloha č. 3 - Informatívne súťažné podklady k výzve na predkladanie ponúk v rámci zriadeného DNS

Príloha č. 4 - Informatívna zmluva k výzve na predkladanie ponúk v rámci zriadeného DNS

Príloha č. 5 - Návrh plnomocenstva pre vedúceho člena skupiny dodávateľov

Príloha č. 6 - Informatívny opis predmetu zákazky

Príloha č. 7 - Čestné vyhlásenie k splneniu podmienky účasti podľa § 32 ods. 1 písm. a) ZVO inou osobou

Príloha č. 8 - Údaje potrebné na vyžiadanie výpisu z registra trestov

## Časť I.

## Všeobecné informácie

### Identifikácia verejného obstarávateľa

 Názov organizácie: **Ministerstvo obrany Slovenskej republiky**

 Zastúpený: Sekcia verejného obstarávania

 Sídlo organizácie: Námestie generála Viesta 2, 832 47 Bratislava

 IČO: 30 845 572

 IČ DPH: SK2020947698

 Adresa profilu: <http://www.uvo.gov.sk/vyhladavanie-zakaziek/detail/541920>

 ID DNS v JOSEPHINE: 70258

Link na DNS v systéme JOSEPHINE: <https://josephine.proebiz.com/sk/tender/70258/summary>

Verejný obstarávateľ vystupuje v rámci tohto obstarávania ako centrálna obstarávacia organizácia
(ďalej len „COO“) v súlade s § 15 ZVO pre príspevkové a rozpočtové organizácie Ministerstva obrany SR, ktoré sú verejnými obstarávateľmi v súlade s § 7 ods. 1 písm. d) ZVO.

### Úvodné informácie o dynamickom nákupnom systéme

1. Dynamický nákupný systém (ďalej aj ako „DNS“) je elektronický proces určený na obstarávanie tovaru, stavebných prác alebo služieb bežne dostupných na trhu. Ide o akýsi interný „kvalifikačný systém dodávateľov“, ktorých bude verejný obstarávateľ vyzývať na predkladanie ponúk vo vyhlásených zákazkách danej skupiny tovarov alebo služieb. Systém je stále otvorený, a tak aj v priebehu jeho trvania sa vedia noví dodávatelia prihlásiť a zapojiť do súťaženia. **Dodávatelia, ktorí nebudú zaradení/kvalifikovaní v tomto systéme, nebudú môcť predložiť ponuku na zákazky vyhlásené
v systéme.**

Cieľom zriadenia DNS a zadávania zákaziek v DNS je umožniť verejnému obstarávateľovi a jeho rozpočtovým a príspevkovým organizáciám flexibilné zadávanie zákaziek v súlade so ZVO podľa svojich reálnych potrieb, t. j. v čase a rozsahu, ktorý mu je známy, na zabezpečenie bežných potrieb, ktoré nemá pokryté inými zmluvami.

1. **Verejný obstarávateľ bude zabezpečovať centralizovanú činnosť vo verejnom obstarávaní pre seba a pre svoje rozpočtové a príspevkové organizácie, ktorými sú najmä:**

|  |
| --- |
| **Názov organizácie** |
| Centrum výcviku Lešť |
| Vojenské športové centrum Dukla Banská Bystrica |
| Vojenský historický ústav Bratislava |
| Úrad pre obrannú štandardizáciu, kodifikáciu a štátne overovanie kvality so sídlom v Trenčíne |
| Ordinariát OS a OZ SR |
| Ústredie ekumenickej pastoračnej služby v OS a OZ SR |
| Akadémia ozbrojených síl gen. M. R. Štefánika |
| Vojenský technický a skúšobný ústav Záhorie |
| Ústredná vojenská nemocnica SNP Ružomberok – fakultná nemocnica |
| Vojenský úrad sociálneho zabezpečenia Bratislava |
| Bytová agentúra rezortu ministerstva obrany |

1. Základné pojmy:

**Záujemcom** sa pre účely tohto DNS rozumie hospodársky subjekt, ktorý podal žiadosť o zaradenie
do DNS.

**Žiadosť o zaradenie do DNS** vrátane vyhlásenia záujemcu (ďalej aj „žiadosť o účasť“) je prejavom vôle hospodárskeho subjektu byť vyzývaný na predloženie ponuky do zákaziek vyhlásených v zriadenom DNS a v prípade záujmu má možnosť predložiť ponuku. Žiadosť o zaradenie do DNS je možné predkladať počas celej doby trvania DNS.

**DNS sa považuje za zriadený** v okamihu, keď verejný obstarávateľ oznámi záujemcom, ktorí predložili žiadosť o zaradenie do DNS/žiadosť o účasť v základnej lehote na podanie žiadostí, informáciu o vyhodnotení ich žiadostí podľa § 60 ods. 8 ZVO.

**Základnou lehotou** na podávanie žiadostí o zaradenie sa rozumie lehota, ktorá je uvedená v bode 10 týchto súťažných podkladov.

**Dodatočnou lehotou na podávanie žiadostí o zaradenie** sa rozumie doba počas trvania DNS,
t. j. od jeho zriadenia do jeho ukončenia.

**Zákazkou** sa rozumie zákazka vyhlásená verejným obstarávateľom v zriadenom DNS. Verejný obstarávateľ vyhlasuje zákazku odoslaním výzvy na predkladanie ponúk všetkým zaradeným (kvalifikovaný) záujemcom.

**Lehotou na predkladanie ponúk** sa rozumie lehota na predkladanie ponúk v rámci vyhlásenej zákazky v zriadenom DNS. Verejný obstarávateľ uvedie lehotu na predkladanie ponúk v súťažných podkladoch výzvy na predloženie ponuky, ktorou vyhlási konkrétnu zákazku.

**Ponukou** sa rozumie ponuka zaradeného záujemcu do DNS, predložená do vyhlásenej zákazky.

**COO**, v tomto prípade MO SR, zabezpečuje centralizovanú činnosť vo verejnom obstarávaní v zmysle § 15 ZVO pre seba a pre svoje rozpočtové a príspevkové organizácie uvedené v bode 2.2. týchto súťažných podkladov v pozícií ostatných verejných obstarávateľov. COO vykonáva postup DNS prostredníctvom elektronických prostriedkov komunikácie podľa § 20 ZVO. COO je zodpovedná za centralizovanú činnosť vo verejnom obstarávaní.

**Verejný obstarávateľ** v DNS prevádzkovaného COO, môže v zmysle § 15 ods. 3 písm. c) ZVO zadávať zákazky. Verejní obstarávatelia sú v zmysle § 15 ods. 4 písm. a) ZVO zodpovední za časť verejného obstarávania, ktorú vykonávajú sami, ide najmä o zadanie zákazky v tomto DNS, ktorý prevádzkuje COO. Verejní obstarávatelia pre zadávanie konkrétnej zákazky sú podľa týchto súťažných podkladov MO SR a jeho rozpočtové a príspevkové organizácie uvedené v bode 2.2. týchto súťažných podkladoch.

### Predmet a opis predmetu zákazky

1. Predpokladaná hodnota DNS: **88 141 969,00** EUR bez DPH.
2. Doba trvania DNS je od jeho zriadenia do vyčerpania predpokladanej hodnoty alebo do uplynutia štyridsiatich ôsmich (48) mesiacov podľa toho, ktorá skutočnosť nastane skôr.
3. Názov predmetu zákazky: **Šitie výstrojných súčiastok a odevov – DNS**
4. Predmetom čiastkových zákaziek bude *poskytovanie komplexných krajčírskych služieb, ktoré sú bežne dostupné na trhu a ktoré sú vymedzené podľa spoločného slovníka obstarávania (CPV) v rozsahu* *98393000-4 Krajčírske služby, určené pre potreby útvarov a zariadení MO SR* *a jeho rozpočtových a príspevkových organizácií*.

Verejný obstarávateľ bude v rámci zriadeného DNS zadávať zákazky na šitie jednotlivých výstrojných súčiastok vojaka, ako napr. uniformy (poľné, služobné, reprezentačné), blúzy, nohavice, tričká, bundy, čiapky, klobúky a iné súčiastky výstroje vrátane doplnkového materiálu pre Ozbrojené sily SR, Vojenskú políciu a ostatné zložky MO SR.

Súčasťou predmetu zákaziek bude dodanie tovaru ako výsledku krajčírskych služieb do miesta dodania (miesta plnenia zmluvy).

Súčasťou predmetu zákazky bude preprava materiálu z miesta určeného verejným obstarávateľom
do miesta plnenia a späť a zabezpečenie skúšok v certifikovanej skúšobni za účelom overenia požadovaných parametrov kvality tovaru ako výsledku krajčírskych služieb.

 Verejný obstarávateľ s cieľom zabezpečiť kvalitu požadovaných služieb bude v jednotlivých zákazkách podľa potreby upravovať požiadavky na zabezpečenie kodifikácie, štátne overenie kvality a skúšok v certifikovanej skúšobni.

1. Do podrobnej špecifikácie predmetu zákazky v jednotlivých výzvach v rámci zriadeného DNS môžu byť integrované požiadavky sociálneho a/alebo environmentálneho hľadiska verejného obstarávania. Verejný obstarávateľ uplatňovaním spoločensky zodpovedného verejného obstarávania podporuje nie len lepšie pracovné podmienky zamestnancov a prácu sociálne znevýhodnených občanov, ale podporuje
aj udržateľné využívanie prírodných zdrojov, dosahovanie zmien v správaní, ktoré smeruje k udržateľnej výrobe a spotrebe, a tiež podnecuje inovácie.

Rozsah predmetu konkrétnej zákazky, podrobná špecifikácia, konkrétne miesto dodania predmetu zákazky, ako aj ostatné doplňujúce informácie budú súčasťou jednotlivých výziev v rámci zriadeného DNS, ktoré budú zaslané všetkým kvalifikovaným záujemcom prostredníctvom systému JOSEPHINE.

1. Číselný kód podľa slovníka obstarávania (CPV) k predmetu zákazky:

Hlavný kód:

98393000-4 Krajčírske služby

Predmetom zákaziek zadávaných v rámci DNS bude poskytovanie komplexných krajčírskych služieb, ktoré sú bežne dostupné na trhu a ktoré sú vymedzené podľa spoločného slovníka obstarávania (CPV) v rozsahu98393000-4 Krajčírske služby.

1. **Informácia o elektronickej aukcii**: Verejný obstarávateľ si vyhradzuje právo, že pri jednotlivých výzvach v rámci tohto DNS môže použiť elektronickú aukciu, a to v závislosti od trhových cien daného tovaru. Túto informáciu (spolu s prípadnými podmienkami použitia elektronickej aukcie) verejný obstarávateľ vždy zverejní vo výzve na predkladanie ponúk.
2. **Zdroj finančných prostriedkov**: Predmet zákazky bude financovaný z rozpočtových prostriedkov verejného obstarávateľa. Preddavky verejný obstarávateľ nebude poskytovať. Finančné plnenie zo strany verejného obstarávateľa bude realizované formou bezhotovostného platobného styku na základe vystavených faktúr zo strany úspešného uchádzača podľa podmienok upravených v konkrétnej zmluve. Splatnosť faktúry je do 30 dní odo dňa jej doručenia.

### Rozdelenie predmetu zákazky

* 1. Verejný obstarávateľ rozhodol v súlade s § 58 ods. 2 ZVO o tom, že tento DNS nebude rozdelený do kategórií služieb.

 Verejný obstarávateľ nerozdelil predmet zákazky na kategórie z nasledovných dôvodov:

* predmet zákazky v celom rozsahu je schopných poskytnúť viacero poskytovateľov na trhu,
ktorými môžu byť aj malé a stredné podniky,
* ide o poskytnutie služieb, ktoré sú bežne dostupné na trhu,
* vzhľadom na povahu dynamického nákupného systému je predpoklad, že jednotlivé konkrétne obstarávania budú zadávané postupne, v rôznom rozsahu a podľa aktuálnej potreby verejného obstarávateľa. Konkrétne obstarávania teda budú v nižšej hodnote ako je predpokladaná hodnota zákazky, a bude tak umožnená účasť aj malých a stredných podnikov. Rozdelenie predmetu zákazky
sa tak bude realizovať priamo v už vytvorenom dynamickom nákupnom systéme,
* nerozdelenie predmetu zákazky vzhľadom na charakter predmetu zákazky je v tomto konkrétnom prípade v súlade s princípom hospodárnosti, efektívnosti, nediskriminácie a čestnej hospodárskej súťaže.

## Časť II.

## Komunikácia, vysvetľovanie

### Komunikácia

* 1. Poskytovanie vysvetlení, výmena informácií a komunikácia (ďalej len „komunikácia“) medzi verejným obstarávateľom a záujemcami / uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí aktuálnosť a úplnosť všetkých údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácií so záujemcami / uchádzačmi postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.
	3. JOSEPHINE je na účely tohto verejného obstarávania systém na elektronizáciu zadávania verejných zákaziek, ktorý je ako elektronický prostriedok dostupný na doméne <https://josephine.proebiz.com>.
	4. Na bezproblémové používanie systému JOSEPHINE je nutné používať jeden z podporovaných internetových prehliadačov:
* Mozilla Firefox verzia 13.0 a vyššia
* Google Chrome
* Microsoft Edge.
	1. Verejný obstarávateľ pre efektívne fungovanie v systéme JOSEPHINE odporúča hospodárskym subjektom, aby si prečítali manuál používania elektronického prostriedku JOSEPHINE, ktorý je dostupný na doméne <https://josephine.proebiz.com> v pravom hornom kontextovom menu (Knižnica manuálov a odkazov).
	2. V prípade potreby môžu záujemcovia požiadať o technickú pomoc pri používaní systému JOSEPHINE na e-mailovej adrese: houston@proebiz.com.

### Pravidlá pre doručovanie

* 1. Zásielka sa považuje za doručenú záujemcovi / uchádzačovi, ak jej adresát mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Ak je odosielateľom zásielky verejný obstarávateľ, záujemcovi / uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnému DNS alebo zákazke existuje nová zásielka/správa. Záujemca / uchádzač
	sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca / uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	3. Ak je odosielateľom zásielky záujemca / uchádzač, po prihlásení do systému a k predmetnému DNS
	môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom
	jej odoslania v systéme JOSEPHINE v súlade s funkcionalitou systému.
	4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danom DNS alebo zákazke.
	5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným doplňujúcim podkladom. Súťažné podklady a prípadné vysvetlenie
	alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa formou odkazu na systém JOSEPHINE, kde budú zverejnené v príslušnej časti zákazky.
	6. Podania a dokumenty súvisiace s uplatnením revíznych postupov sú medzi verejným obstarávateľom
	a záujemcami / uchádzačmi doručované elektronicky prostredníctvom komunikačného rozhrania systému JOSEPHINE. Doručovanie námietok a ich odvolávanie vo vzťahu k Úradu pre verejné obstarávanie
	(ďalej len „ÚVO“) je upravené v zmysle § 170 ods. 9 b) ZVO.

### Vysvetľovanie

* 1. V prípade nejasností a potreby vysvetlenia informácií uvedených v oznámení o vyhlásení verejného obstarávania, v súťažným podkladoch pre zriadenie DNS alebo inej sprievodnej dokumentácii poskytnutej verejným obstarávateľom v lehote na predkladanie žiadostí o zaradenie do DNS alebo v lehote
	na predkladanie ponúk (ďalej iba „vysvetlenie“) môže ktorýkoľvek záujemca požiadať o vysvetlenie prostredníctvom komunikačného rozhrania systému JOSEPHINE.
	2. Vysvetlenie informácií uvedených v oznámení o vyhlásení verejného obstarávania, v súťažných podkladoch pre zriadenie DNS alebo v inej sprievodnej dokumentácii podľa bodu 7.1. týchto súťažných podkladov bude uverejnené v systéme JOSEPHINE v danom DNS alebo v konkrétnej zákazke v časti Dokumenty.
	3. Ak je to nevyhnutné, verejný obstarávateľ môže v lehote na predkladanie žiadostí o zaradenie do DNS doplniť informácie uvedené v oznámení o vyhlásení verejného obstarávania alebo v súťažných podkladoch pre zriadenie DNS alebo v ktorejkoľvek dokumentácii poskytnutej v lehote na predkladanie žiadostí o zaradenie do DNS o čom poskytne všetkým záujemcom informáciu prostredníctvom komunikačného rozhrania systému JOSEPHINE.
	4. Verejný obstarávateľ primerane predĺži lehotu na predkladanie žiadostí o zaradenie do DNS,
	ak vysvetlenie informácií podľa bodu 7.2. týchto súťažných podkladov zo strany verejného obstarávateľa nie je poskytnuté v zákonnej lehote aj napriek tomu, že bolo vyžiadané dostatočne vopred,
	ako aj v prípade, ak v dokumentoch potrebných na vypracovanie žiadosti o zaradenie do DNS
	alebo na preukázanie splnenia podmienok účasti vykoná podstatnú zmenu, o čom poskytne všetkým informáciu prostredníctvom komunikačného rozhrania systému JOSEPHINE.

## Časť III.

## Žiadosť o zaradenie do DNS

### Jazyk žiadosti o zaradenie do DNS

* 1. Žiadosť o zaradenie do DNS a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### Obsah žiadosti o zaradenie do DNS

* 1. Žiadosť o zaradenie do DNS musí byť verejnému obstarávateľovi predložená prostredníctvom komunikačného rozhrania systému JOSEPHINE a musí obsahovať doklady, dokumenty a vyhlásenia podľa oznámenia o vyhlásení verejného obstarávania a týchto súťažných podkladov pre zriadenie DNS,
	a to vo formátoch podľa týchto súťažných podkladov.
	2. Žiadosť o zaradenie do DNS predložená záujemcom musí obsahovať:
		+ - 1. Vyplnenú **a podpísanú žiadosť o zaradenie do DNS** podľa Prílohy č. 1,
				2. **Podpísané Vyhlásenie záujemcu**, ktoré je prílohou žiadosti o zaradenie do DNS,
				3. **Potvrdenia, doklady a dokumenty** ktorými záujemca preukáže splnenie podmienok účasti,
				4. Vyplnené a **podpísané čestné vyhlásenie podľa prílohy č. 7 týchto súťažných podkladov**na preukázanie splnenia podmienky účasti podľa bodu 16.1. písm. aa) týchto súťažných podkladov,
				5. **V prípade skupiny dodávateľov vystavené splnomocnenie pre jedného z členov skupiny,**ktorý bude oprávnený prijímať pokyny za všetkých a konať v mene všetkých ostatných členov skupiny, podpísané všetkými členmi skupiny alebo osobou, resp. osobami oprávnenými konať v danej veci za každého člena skupiny (oprávnená zastupujúca osoba/osoby preukazuje/preukazujú svoje oprávnenie konať splnomocnením) podľa prílohy č. 5 týchto súťažných podkladov,
				6. Doklady Žiadosť o zaradenie do DNS vrátane Vyhlásenia záujemcu, ktoré je prílohou žiadosti o zaradenie do DNS a Čestné vyhlásenie k splneniu podmienky účasti podľa § 32 ods. 1 písm. a) ZVO inou osobou podľa bodu 9.2. písm. a), b) a písm. d) týchto súťažných podkladov a Plnomocenstvo
				pre vedúceho člena skupiny dodávateľov podľa bodu 9.2. písm. e) týchto súťažných podkladov musia byť podpísané záujemcom (t. j. u fyzickej osoby podnikateľom, u právnickej osoby štatutárnym orgánom, oprávneným konať v mene záujemcu) alebo osobou oprávnenou konať za záujemcu (oprávnená osoba preukazuje svoje oprávnenie konať priloženým úradne osvedčeným plnomocenstvom), v prípade skupiny dodávateľov musí byť podpísané každým členom skupiny
				alebo osobou / osobami oprávnenými konať v danej veci za člena skupiny,
				7. Verejný obstarávateľ odporúča záujemcom predložiť aj zoznam všetkých predkladaných dokumentov.

## Časť IV.

## Predkladanie žiadosti o zaradenie do DNS

### Lehota na predkladanie žiadosti o zaradenie do DNS

* 1. Základná lehota na predkladanie žiadostí o zaradenie do DNS je stanovená **do 09.10.2025 do 09,00 hod**.
	2. Verejný obstarávateľ následne umožní počas trvania DNS každému hospodárskemu subjektu,
	aby požiadal o zaradenie do DNS. Počet zaradených hospodárskych subjektov do DNS nie je obmedzený.
	3. **Predkladanie ponúk v rámci vyhlásených zákaziek bude umožnené v zmysle ZVO len zaradeným záujemcom.** Verejný obstarávateľ bude vyhlasovať jednotlivé zákazky odoslaním výzvy na predkladanie ponúk všetkým zaradeným záujemcom naraz prostredníctvom systému JOSEPHINE.

### Predloženie žiadosti o zaradenie do DNS

* 1. **Žiadosť o zaradenie do DNS** je žiadosť o zaradenie do procesu verejného obstarávania, ktorou záujemca preukazuje splnenie podmienok účasti.
	2. Každý hospodársky subjekt má možnosť registrovať sa do systému JOSEPHINE pomocou hesla
	alebo občianskeho preukazu s elektronickým čipom a bezpečnostným osobným kódom (eID).
	3. Žiadosti o zaradenie do DNS sa budú predkladať elektronicky do systému JOSEPHINE, umiestnenom
	na webovom sídle <https://josephine.proebiz.com>.
	4. Skrátený návod registrácie v systéme JOSEPHINE je dostupný na doméne <https://josephine.proebiz.com> v pravom hornom kontextovom menu (Knižnica manuálov a odkazov) pod názvom ,,Manuál registrácie záujemcu/uchádzača“.
	5. Predkladanie žiadostí o zaradenie do DNS je umožnené iba autentifikovaným záujemcom. Autentifikáciu je možné vykonať týmito spôsobmi:
1. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť,
ktorú pomocou eID registruje štatutár danej spoločnosti. Autentifikáciu vykoná poskytovateľ systému JOSEPHINE, a to v pracovných dňoch v čase 08:00 – 16:00 hod. O dokončení autentifikácie
je záujemca informovaný e-mailom,
2. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase 08:00 – 16:00 hod. O dokončení autentifikácie je záujemca informovaný e-mailom,
3. vložením dokumentu preukazujúceho osobu štatutára na kartu užívateľa po registrácii,
ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE, a to v pracovných dňoch v čase 08:00 – 16:00 hod. O dokončení autentifikácie je záujemca informovaný e-mailom,
4. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovných dňoch v čase 08:00 – 16:00 hod. O dokončení autentifikácie je záujemca informovaný e-mailom.
	1. Autentifikovaný uchádzač / záujemca si po prihlásení do systému JOSEPHINE v prehľade (zozname verejných obstarávaní) dynamických nákupných systémov vyberie daný DNS, do ktorého má záujem
	sa kvalifikovať a vloží svoju žiadosť do určeného formulára na príjem ponúk, ktorý nájde v záložke ,,Ponuky a žiadosti“.
	2. Žiadosť o zaradenie do DNS sa predkladá elektronicky prostredníctvom systému JOSEPHINE, vo formáte „pdf“, resp. vo formátoch určených v týchto súťažných podkladoch pre zriadenie DNS v strojovo čitateľnej forme, ktorá zabezpečí trvalé zachytenie jej obsahu. Žiadosť musí byť vyhotovená zariadením výpočtovej techniky, ktorej obsah je pre fyzickú osobu čitateľný.
	3. Všetky potvrdenia, doklady a iné dokumenty tvoriace žiadosť o zaradenie do DNS, požadované
	v oznámení o vyhlásení verejného obstarávania a v týchto súťažných podkladoch predloží záujemca prostredníctvom systému JOSEPHINE ako skeny, resp. kópie originálnych dokladov a dokumentov
	alebo ich kópií.
	4. V prípade, ak sú doklady, ktoré tvoria žiadosť o zaradenie do DNS, vydávané orgánom verejnej správy (alebo inou povinnou inštitúciou) priamo v digitálnej podobe, môže záujemca vložiť do systému tento digitálny doklad (vrátane jeho úradného prekladu). Záujemca je oprávnený použiť aj doklady transformované zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení.
	5. Verejný obstarávateľ podľa § 49 ods. 7 ZVO požiada záujemcu kedykoľvek počas verejného obstarávania v lehote nie kratšej ako päť pracovných dní od doručenia žiadosti o predloženie originálneho dokumentu, úradne osvedčenej kópie originálneho dokumentu alebo zaručenej konverzie, ak bude mať pochybnosti o pravosti predloženého dokumentu, alebo ak to bude potrebné pre zabezpečenie riadneho priebehu verejného obstarávania.
	6. Všetky náklady a výdavky spojené s prípravou a predložením žiadosti o zaradenie do DNS znáša záujemca bez finančného nároku voči verejnému obstarávateľovi.
	7. **Žiadosti o zaradenie do DNS je možné predložiť aj po uplynutí základnej lehoty na predkladanie žiadostí o zaradenie do DNS** podľa bodu 10.1. týchto súťažných podkladov. Verejný obstarávateľ v takom prípade vyhodnotí predmetnú žiadosť do 10 pracovných dní odo dňa prijatia žiadosti o zaradenie do DNS a v odôvodnených prípadoch do 15 pracovných dní.

### Doplnenie, zmena a odvolanie žiadosti o zaradenie do DNS

* 1. Záujemca môže predloženú žiadosť o zaradenie do DNS dodatočne doplniť, zmeniť alebo vziať späť
	do uplynutia základnej lehoty na predkladanie žiadostí o DNS alebo počas doby trvania DNS
	(podľa toho kedy záujemca predkladá žiadosť o zaradenie). Doplnenú, zmenenú alebo inak upravenú žiadosť o zaradenie do DNS je potrebné doručiť spôsobom opísaným v týchto súťažných podkladoch v základnej lehote na predkladanie žiadosti o zaradenie do DNS. Záujemca pri odvolaní žiadosti postupuje obdobne ako pri vložení prvotnej žiadosti o zaradenie do DNS (kliknutím na tlačidlo ,,Stiahnuť ponuku/žiadosť“ a predložením novej žiadosti). V čase plynutia základnej lehoty na predkladanie žiadostí o zaradenie do DNS alebo počas doby trvania DNS, môže záujemca žiadosť stiahnuť – zmazať.
	Po stiahnutí žiadosti je možné predložiť novú žiadosť opakovane.

### Záujemca oprávnený predložiť žiadosť o zaradenie do DNS

* 1. Záujemcom môže byť fyzická osoba alebo právnická osoba vystupujúca voči verejnému obstarávateľovi samostatne alebo skupina fyzických osôb/právnických osôb vystupujúcich voči verejnému obstarávateľovi spoločne (ďalej len „skupina dodávateľov“).

### Dôvernosť verejného obstarávania

* 1. Záujemca v žiadosti o zaradenie do DNS označí, ktoré skutočnosti považuje za dôverné. Podľa ZVO môžu byť dôvernými informáciami výhradne: obchodné tajomstvo, technické riešenia, a predlohy, návody, výkresy, projektové dokumentácie, modely, spôsob výpočtu jednotkových cien.

## Časť V.

##  Podmienky účasti

### Určenie podmienok účasti

* 1. Pre zaradenie do DNS musí záujemca spĺňať podmienky účasti týkajúce sa osobného postavenia podľa § 32 ods. 1 ZVO a podmienky účasti týkajúce sa technickej alebo odbornej spôsobilosti podľa § 34 ods. 1 ZVO, ktoré sú uvedené výhradne v oznámení o vyhlásení verejného obstarávania k tomuto DNS.

### Podmienky účasti osobného postavenia

* 1. Splnenie podmienok účasti týkajúce sa osobného postavenia podľa § 32 ZVO pre zaradenie do DNS záujemca preukazuje:
1. nebol on, ani jeho štatutárny orgán, ani člen štatutárneho orgánu, ani člen dozorného orgánu,
ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania
alebo podporovania teroristickej skupiny, trestný čin terorizmu a niektorých foriem účasti
na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe **– uchádzač preukáže výpisom z registra trestov nie starším ako 3 mesiace**.

aa) Tieto podmienky účasti musí spĺňať aj iná osoba (ďalej len „iná osoba“) ako osoba uvedená
v bode 16.1 písm. a) tohto oddielu súťažných podkladov, ak táto osoba má právo za ňu konať, disponuje právami spojenými s rozhodovaním alebo kontrolou v hospodárskom subjekte,
ktorý sa zúčastňuje tohto verejného obstarávania – **uchádzač preukáže čestným vyhlásením podľa prílohy č. 7 týchto súťažných podkladov**.

V predmetnom čestnom vyhlásení alebo vyhlásení uchádzač alebo záujemca uvedie zoznam osôb podľa prvej vety, pričom identifikuje tieto osoby v rozsahu meno a priezvisko, resp. názov právnickej osoby, spolu s pozíciou v organizačnej štruktúre uchádzača, resp. člena skupiny dodávateľov.

Za inú osobu sa považuje osoba, ktorá má rozhodujúci vplyv na činnosť uchádzača alebo záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač alebo záujemca spravuje, pričom rozhodujúcim vplyvom sa rozumie, ak iná osoba:

- vlastní väčšinu akcií alebo väčšinový obchodný podiel u uchádzača alebo záujemcu,

- má väčšinu hlasovacích práv u uchádzača alebo záujemcu,

- má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo záujemcu alebo

- má právo vykonávať rozhodujúci vplyv na základe dohody uzavretej s uchádzačom alebo záujemcom alebo na základe spoločenskej zmluvy, zakladateľskej listiny alebo stanov,
ak to umožňuje právo štátu, ktorými sa táto osoba riadi.

1. nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu – **uchádzač preukáže potvrdením zdravotnej poisťovne a Sociálnej poisťovne nie starším ako 3 mesiace**,
2. nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu – **uchádzač preukáže potvrdením miestne príslušného daňového úradu a miestne príslušného colného úradu nie starším ako 3 mesiace**,
3. nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz
pre nedostatok majetku **– uchádzač preukáže potvrdením príslušného súdu nie starším
ako 3 mesiace**,
4. je oprávnený dodávať tovar v predmete zákazky – **uchádzač preukáže dokladom o oprávnení dodávať tovar**, ktoré zodpovedajú predmetu zákazky,
5. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu – **uchádzač preukáže čestným vyhlásením**.
	1. Uchádzač alebo záujemca spĺňa podmienky účasti podľa § 32 ods. 1 písm. b) a c) aj v prípade, ak
6. zaplatil nedoplatky alebo mu bolo povolené nedoplatky platiť v splátkach, a to bez ohľadu na to,
kedy nedoplatok vznikol alebo
7. nedoplatky kumulatívne nie sú vyššie ako 200 EUR, a to bez ohľadu na to, kedy nedoplatky vznikli.
	1. Záujemca môže doklady slúžiace na preukázanie splnenia podmienok účasti osobného postavenia
	podľa bodu 15.1. tejto časti súťažných podkladov s výnimkou podmienky účasti osobného postavenia podľa bodu 16.1. písm. aa) tejto časti súťažných podkladov **nahradiť zápisom do zoznamu hospodárskych subjektov** podľa § 152 ZVO vedenom Úradom pre verejné obstarávanie,
	resp. potvrdením o zápise vydané príslušným orgánom iného členského štátu EÚ, ktoré je rovnocenné zápisu do zoznamu hospodárskych subjektov. V prípade preukázania splnenia podmienok účasti týkajúcich sa osobného postavenia prostredníctvom zápisu do zoznamu hospodárskych subjektov verejný obstarávateľ upozorňuje záujemcov, že **ich zaradenie bude trvať len do doby platnosti zápisu
	v Zozname hospodárskych subjektov**.

|  |  |  |
| --- | --- | --- |
| ! | Záujemca **nemôže** preukázať **splnenie podmienky účasti osobného postavenia podľa bodu 16.1. písm. aa)** tejto časti súťažných podkladov **zápisom do zoznamu hospodárskych subjektov podľa § 152 ZVO**. Záujemca preukáže splnenie predmetnej podmienky účasti týkajúcej sa osobného postavenia podľa bodu 16.1. písm. aa) tejto časti súťažných podkladov **čestným vyhlásením podľa prílohy č. 7 týchto súťažných podkladov.**  | ! |

* 1. Záujemca, ktorý nie je zapísaný v Zozname hospodárskych subjektov preukazuje splnenie podmienok účasti dokladmi v súlade s § 32 ods. 2 ZVO a § 32 ods. 7 ZVO, resp. Jednotným európskym dokumentom (JED) v súlade s § 39 ZVO. V JED-e je záujemca oprávnený predbežne preukázať splnenie všetkých podmienok účasti zaškrtnutím políčka „α: Globálny údaj pre všetky podmienky účasti“.

Ak záujemca použije JED, **verejný obstarávateľ bude v rámci vyhodnotenia žiadostí** o zaradenie do DNS za účelom zabezpečenia riadneho priebehu verejného obstarávania **písomne žiadať záujemcov o predloženie dokladu/dokladov** nahradených JED-om podľa § 39 ods. 6 ZVO.

* 1. Záujemca, ktorého tvorí skupina dodávateľov, preukazuje splnenie podmienok účasti týkajúcich
	sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) ZVO preukazuje člen skupiny len vo vzťahu k tej časti predmetu zákazky, ktorú má zabezpečiť.
	2. Ak záujemca má sídlo, miesto podnikania alebo obvyklý pobyt mimo územia SR a štát jeho sídla, miesta podnikania alebo obvyklého pobytu nevydáva niektoré z dokladov na preukázanie splnenia podmienok účasti osobného postavenia alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
	Ak právo štátu uchádzača so sídlom, miestom podnikania alebo obvyklým pobytom mimo územia SR neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.
	3. Nakoľko je verejný obstarávateľ oprávnený získavať a použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov, **záujemca so sídlom alebo miestom podnikania v SR nie je povinný predkladať** nasledovné doklady:
		1. **Výpis z registra trestov právnických osôb** na preukázanie splnenia podmienky účasti podľa
		**§ 32 ods. 1 písm. a)** zákona o verejnom obstarávaní.
		2. **Výpis z registra trestov fyzických osôb**,ktoré sú štatutárnym orgánom, členom štatutárneho orgánu, členom dozorného orgánu, prokuristom uchádzača a súčasne sú občanmi SR
		na preukázanie splnenia podmienok účasti podľa **§ 32 ods. 1 písm. a)** zákona o verejnom obstarávaní. Ak uchádzač nepredloží doklad podľa bodu 16.1. písm. a) tohto oddielu súťažných podkladov, je povinný na účely preukázania splnenia podmienky účasti podľa **§ 32 ods. 1
		písm. a)** zákona o verejnom obstarávaní pre potreby zabezpečenia výpisu z registra trestov fyzických osôb podľa predchádzajúcej vety poskytnúť verejnému obstarávateľovi údaje potrebné na vyžiadanie výpisu z registra trestov, t. j. kompletne vyplniť formulár pre získanie uvedeného dokumentu, ktorý je možné nájsť na stránke úradu, a to v časti ,,Poskytnutie údajov na vyžiadanie výpisu z registra trestov“. Formulár/formuláre podpísané prostredníctvom EID (identifikačnej karty) oprávnenej osoby alebo zaručenou konverziou musia byť súčasťou žiadosti o zaradenie
		do DNS. Formulár je prílohou č. 8 týchto súťažných podkladov. Formulár/formuláre musia byť súčasťou predkladanej žiadosti o zaradenie do DNS.
		3. **Potvrdenie zdravotnej poisťovne a Sociálnej poisťovne** na preukázanie splnenia podmienok účasti podľa **§ 32 ods. 1 písm. b)** ZVO.
		4. **Potvrdenie miestne príslušného daňového úradu a miestne príslušného colného úradu**na preukázanie splnenia podmienok účasti podľa **§ 32 ods. 1 písm. c)** ZVO.
		5. **Potvrdenie príslušného súdu**, že na majetokuchádzača nebol vyhlásený konkurz, nie je v reštrukturalizácií a ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku na preukázanie splnenia podmienok účasti podľa **§ 32 ods. 1 písm. d)** zákona o verejnom obstarávaní.
		6. **Výpis z obchodného registra alebo výpis zo živnostenského registra** uchádzačom,
		ktorý je zapísaný v  **Registri právnických osôb a podnikateľov** podľa § 2 ods. 2 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v znení neskorších predpisov (ďalej len „register“)
		na preukázanie splnenia podmienok účasti **podľa § 32 ods. 1 písm. e)** ZVO. V ostatných prípadoch splnenie podmienky účasti podľa § 32 ods. 1 písm. e) zákona o verejnom obstarávaní uchádzači preukážu tak, ako je uvedené v bode 16.1. písm. e) tohto oddielu súťažných podkladov.
	4. Pokiaľ uchádzači, ktorými sú hospodárske subjekty so sídlom v Slovenskej republike a súčasne sú tieto hospodárske subjekty **samostatne zárobkovo činné osoby (SZČO)**, resp. fyzické osoby ako podnikatelia, pre účely použitia údajov z informačných systémov verejnej správy verejným obstarávateľom poskytnú verejnému obstarávateľovi rodné číslo. Rodné číslo SZČObudesúčasťou žiadosti o zaradenie do DNS.
	5. Ak by verejný obstarávateľ v čase vyhodnocovania splnenia podmienok účasti z technických dôvodov na strane prevádzkovateľa portálu [www.oversi.gov.sk](http://www.oversi.gov.sk) nemal možnosť prístupu k týmto údajom, je oprávnený požiadať záujemcu o predloženie príslušného dokladu.

## Časť VI.

## Vyhodnotenie doručených žiadostí o zaradenie do DNS

### Vyhodnotenie doručených žiadostí o zaradenie do DNS

* 1. Verejný obstarávateľ bude pri vyhodnocovaní doručených žiadostí o zaradenie do DNS postupovať v súlade s § 60 ZVO a pri vyhodnotení splnenia podmienok účasti v súlade s § 39, § 40 a § 152 ZVO.
	2. Splnenie podmienok účasti záujemcov bude verejný obstarávateľ posudzovať z dokladov predložených podľa požiadaviek uvedených v oznámení o vyhlásení verejného obstarávania, v týchto súťažných podkladoch a v iných dokumentoch poskytnutých verejným obstarávateľom.
	3. Verejný obstarávateľ po zriadení DNS bezodkladne prostredníctvom komunikačného rozhrania systému JOSEPHINE informuje záujemcu, či bol zaradený do DNS, alebo že bola jeho žiadosť zamietnutá
	s uvedením dôvodu a lehoty, v ktorej môže byť doručená námietka a právo podať opätovne novú žiadosť o zaradenie do DNS.
	4. Ak počas trvania dynamického nákupného systému verejný obstarávateľ zistí, že zaradený záujemca nespĺňa podmienky účasti, požiada ho o vysvetlenie alebo doplnenie dokladov na preukázanie splnenia podmienky účasti.
	5. V rámci zriadeného DNS sa budú vyhlasovať jednotlivé výzvy na predkladanie ponúk na realizáciu konkrétnych zákaziek.

### Zrušenie použitého postupu zadávania zákazky

* 1. Verejný obstarávateľ môže zrušiť použitý postup zadávania zákazky v zmysle ustanovení ZVO.

### Aplikácia zákona o verejnom obstarávaní

* 1. Skutočnosti neupravené v tomto dokumente sa spravujú príslušnými ustanoveniami ZVO.